
บันทึกข้อความ
ส่วนราชการ  กลุ่มงานเทคโนโลยีสารสนเทศ  โรงพยาบาลสิชล โทร. ๐ 7553 5630-4 ต่อ 3401
ที่ นศ  0033.2.7(1)/82    			 วันที่     18   ธันวาคม  2567
เรื่อง	รายงานผลการดำเนินงาน และสรุปปัญหาอุปสรรคการดำเนินงานเผยแพร่ข้อมูลต่อสาธารณะผ่านเว็บไซต์ของหน่วยงาน ปีงบประมาณ 2567

เรียน	ผู้อำนวยการโรงพยาบาลสิชล
		เรื่องเดิม
		ตามที่ สำนักงานปลัดกระทรวงสาธารณสุข ได้ดำเนินโครงการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) ซึ่งเป็นการประเมินเพื่อวัดระดับคุณธรรมและความโปร่งใสในการดำเนินงานของหน่วยงาน โดยใน MOIT 1 กำหนดให้หน่วยงานมีการรายงานผลการดำเนินงาน และสรุปปัญหาอุปสรรคการดำเนินงานเผยแพร่ข้อมูลต่อสาธารณะผ่านเว็บไซต์ของหน่วยงาน
		ข้อเท็จจริง
		กลุ่มงานสารสนเทศทางการแพทย์ได้ดำเนินการเผยแพร่ข้อมูลบนเว็บไซต์ประจำปีงบประมาณ 2567 มีการเผยแพร่ข่าวสารของโรงพยาบาลทั้งสิ้น 244 หัวข้อ ประกอบด้วย ข่าวประชาสัมพันธ์ทั่วไป 47 หัวข้อ ข่าวสืบราคาและประกาศจัดซื้อจัดจ้าง 107 หัวข้อ และข่าวรับสมัครงาน 90 หัวข้อ
		ปัญหาและอุปสรรค
		จากการเผยแพร่ข้อมูลต่อสาธารณะผ่านทางเว็บไชต์ของหน่วยงานจะเห็นได้ว่ามีการใช้งานอย่างไม่ถูกต้องจากผู้มีหน้าที่รับผิดชอบตัวอย่างเช่น การกำหนดประเภทของข่าวสารผิดประเภท การอัพโหลดไฟล์ที่มีขนาดใหญ่เกินกว่าระบบจะรับได้ เป็นต้น นอกจากนั้นยังมีปัญหาที่เกิดจากตัวของระบบเอง ตัวอย่างเช่น บางช่วงเวลาที่ระบบทำงานไม่เต็มประสิทธิภาพ จะเกิดการอัพโหลดข้อมูลที่ไม่สมบูรณ์ ทำให้ระบบขาดข้อมูลบางอย่างที่สำคัญต่อการเผยแพร่ข้อมูล
		ข้อพิจารณาและข้อเสนอ
		เพื่อเป็นการสนับสนุนการดำเนินงานเผยแพร่ข้อมูลต่อสาธารณะผ่านเว็บไซต์ของหน่วยงานให้มีประสิทธิภาพมากขึ้น จึงขอให้มีการพิจารณาความจำเป็นในการจัดอบรมบุคลากรที่เกี่ยวข้องให้มีความรู้ด้านการใช้งานระบบยิ่งขึ้น
(นายวรายุทธ์ จุลเสวตร์)
นักวิชาการคอมพิวเตอร์ปฏิบัติการ

จึงเรียนมาเพื่อโปรดพิจารณา

(นายสามารถ เจ๊ะมะหมัด)
นักวิชาการคอมพิวเตอร์ปฏิบัติการ

 
             
(นายนายปิยนพ นุชนารถ)
นายแพทย์ชำนาญการ ปฏิบัติหน้าที่หัวหน้ากลุ่มภารกิจสุขภาพดิจิทัล

